Пасля дыскатэкі група гэтых хлопцаў накіравалася дамоў, але Г., які затаіў крыўду, рашыў правесці “выхаваўчую работу” з прыезджымі. Ён узяў дома металічную біту і накінуўся на гэтую групу. Прыезджыя хлопцы кінуліся наўцёкі, а Г. з усёй сілы ўдарыў бітай па галаве К., які, дарэчы, мае кепскі зрок, не мог ноччу зарыентавацца і які ў папярэдніх “разборках” у Даманаўскім СДК удзелу не прымаў. Г. з бітай у руцэ паімчаў за астатнімі хлопцамі, у яго ўзнікла бойка з Л., мясцовым хлопцам… Прыезджыя хлопцы, з-за якіх і ўзнікла бойка, уцяклі, а пасля паехалі дамоў, К. трапіў на бальнічны ложак (як гэта часта бывае, найбольш дасталася невінаватаму), Г. арыштаваны, біта канфіскавана.